Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: Közösségek és azok tagállamai között társulás létesítéséről szóló, Brüsszelben, 1991. december 16-án aláírt Európai Megállapodás tárgykörében, a Megállapodást kihirdető 1994. évi I. törvény 3. §-ával összhangban az Európai
Paragraph Index: 120

11. Állampolgárság, forrás és származás Hacsak a TDA másképpen nem határoz, a jelen Adományozási Megállapodás alapján a TDA által finanszírozott áruk és szolgáltatások biztosítására az alábbi rendelkezések az irányadók: a) szakmai szolgáltatásokra nézve a Vállalkozónak vagy amerikai cégnek vagy amerikai állampolgárnak kell lennie, b) a Vállalkozó amerikai alvállalkozókat korlátozás nélkül vehet igénybe, a Fogadó Országból származó alvállalkozók igénybevétele azonban nem haladhatja meg a TDA Adomány összegének húsz (20) százalékát, és őket kizárólag az alvállalkozói szerződésben meghatározott, a Témavázlatban jelölt különleges szolgáltatásokra lehet igénybe venni; c) az amerikai Vállalkozó vagy az amerikai alvállalkozó cégek szakmai szolgáltatásokért felelős alkalmazottainak amerikai állampolgároknak kell lenniük, vagy olyan nem amerikai állampolgároknak, akik az Egyesült Államokban törvényesen tartózkodnak és ott állandó letelepedési engedéllyel rendelkeznek;

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes